PATVIRTINTA

Trakų r. Senųjų Trakų Kęstučio pagrindinės mokyklos direktoriaus 2017 m. gegužės 19 d.

įsakymu Nr. 51V

**VYRESNIOJO VIRĖJO**

**PAREIGYBĖS** **APRAŠYMAS** **NR.** **8**

**I SKYRIUS**

**BENDROJI** **DALIS**

1. Trakų r. Senųjų Trakų Kęstučio pagrindinės mokyklos vyresniojo virėjo pareigybė priskiriama specialistų grupei. Vyresniojo virėjo pareigybės kodas 3434.
2. Pareigybės lygis: vyresniojo virėjo pareigybė priskiriama B lygio pareigybei.
3. Pareigybės paskirtis: organizuoti valgyklos darbą, tinkamai paruošti maistą mokyklos bendruomenei.
4. Pavaldumas: vyresnysis virėjas pavaldus direktoriui.

**II SKYRIUS**

**SPECIALŪS** **REIKALAVIMAI** **ŠIAS** **PAREIGAS** **EINANČIAM** **DARBUOTOJUI**

5. Vyresniajam virėjui keliami šie kvalifikaciniai reikalavimai:

5.1. ne žemesnis kaip aukštesnysis išsilavinimas ar specialusis vidurinis išsilavinimas, įgytas iki 1995 metų;

5.2. vyresniojo virėjo darbo patirtis.

6. Vyresnysis virėjas turi žinoti ir mokėti:

6.1. materialinės atsakomybės pagrindus, dirbti su kasos aparatu;

6.2. kalkuliacijos taisykles;

6.3. įrengimų, virtuvės inventoriaus, indų, taros paskirtį, jų priežiūros ir naudojimo taisykles;

6.4. įvairių maisto gaminimo įrengimų racionalų ir saugų darbo režimą;

6.5. patiekalų ir kulinarinių gaminių ruošimo technologiją;

6.6. pagrindines žaliavas, jų paskirtį, sudėjimo tvarką, santykį bei normas;

6.7. įvairių maisto produktų ir pusgaminių šiluminio paruošimo būdus;

6.8. šiluminio maisto produktų apdorojimo (virimo, kepimo, garinimo, troškinimo) trukmę ir temperatūrą;

6.9. paruoštos produkcijos išeigas, gaminių virimo bei kepimo metu sumažėjimo procentus;

6.10. pusgaminių ir paruoštos produkcijos laikymo bei realizavimo sąlygas;

6.11. tausojančios mitybos pagrindus, tausojančių patiekalų ruošimo technologiją;

6.12. kulinarijos žaliavų savybes, žaliavų ir pusgaminių kokybės rodiklius;

6.13. kulinarijos gaminių puošimo technologiją;

6.14. valgiaraščio sudarymo taisykles;

6.15. sudaryti maisto prekių ir žaliavų užsakymą;

6.16. teisingai įforminti maisto prekių ir žaliavų priėmimo dokumentus;

6.17. naudotis darbo įrankiais;

6.18. dirbti su viryklėmis, kepimo spinta, šaldytuvais ir kitais įrengimais;

6.19. suteikti pirmąją medicinos pagalbą įvykus nelaimingam atsitikimui darbe;

6.20. darbuotojų saugos ir sveikatos, gaisrinės saugos, apsaugos nuo elektros reikalavimus, pirmines gaisro gesinimo priemones, jų veikimo principus, panaudojimo galimybes, darbo vietos darbuotojo saugos ir sveikatos instrukciją;

7. Vyresnysis virėjas privalo vadovautis:

7.1. Lietuvos Respublikos įstatymais ir poįstatyminiais aktais;

7.2. Lietuvos Respublikos Vyriausybės nutarimais ir kitais Lietuvos Respublikoje galiojančiais norminiais aktais, reglamentuojančiais biudžetinių įstaigų veiklą, darbo santykius, darbuotojų saugą ir sveikatą;

7.3. darbo tvarkos taisyklėmis;

7.4. šiuo pareigybės aprašymu;

7.5. kitais Trakų r. Senųjų Trakų Kęstučio pagrindinės mokyklos lokaliniais dokumentais (įsakymais, nurodymais, taisyklėmis ir pan.).

**III SKYRIUS**

**ŠIAS** **PAREIGAS** **EINANČIO** **DARBUOTOJO** **FUNKCIJOS**

8. Vyresnysis virėjas atlieka šias funkcijas:

8.1. organizuoja ir atsako už Trakų r. Senųjų Trakų Kęstučio pagrindinės mokyklos organizuojamą gamybinę ir prekybinę veiklą, apimančią maisto produktų priėmimą ir laikymą, gamybą, pardavimą ir jo vartojimo organizavimą, šalutinių gyvūninių produktų surinkimą ir laikymą.

8.2. atsako už virtuvės, maisto išdavimo, pagalbinių patalpų, įrangos, indų, inventoriaus, įrankių atitikimą higienos normoms ir savalaikį jų atnaujinimą, patikrą, saugos darbe, priešgaisrinės apsaugos ir kitų maitinimo įmonei keliamų reikalavimų laikymąsi;

8.3. skirsto valgyklos darbuotojams pareigas ir darbus;

8.4. instruktuoja ir kontroliuoja, kaip tiesiogiai pavaldūs darbuotojai laikosi saugos darbe taisyklių, higienos normų ir taisyklių gaminant, parduodant maistą;

8.5. laikinai nušalina valgyklos darbuotoją nuo darbo, jeigu jo sveikatos būklė neatitinka reikalavimų (dėl ligų, žaizdų ir infekcijų sukėlėjų nešiojimo) pagal LR Vyriausybės ir SAM norminius aktus;

8.6. rūpinasi savalaikiu virtuvės ir valgyklos bei pagalbinių patalpų valymu ir remontu pagal saugos darbe, priešgaisrinės saugos ir higienos reikalavimus, rūpinasi įrenginių techniniu stoviu, informuoja apie gedimus direktoriaus pavaduotoją ūkiui;

8.7. atsako už tai, kad patalpos, įrengimai, indai ir įrankiai būtų plaunami ir dezinfekuojami tik specialiomis leistinomis medžiagomis ir priemonėmis;

8.8. užsako prekes, rūpinasi jų priėmimu, laikymu, sandėliavimu, išdavimu, rūpinasi savalaike deratizacija ir dezinfekcija;

8.9. užtikrina, kad gamyboje būtų naudojamos tik žaliavos ir maisto prekės bei maisto priedai, atitinkantys jų kokybę reglamentuojančių dokumentų reikalavimus;

8.10. pildo maisto patikrinimo kontrolinį žurnalą;

8.11. pildo geros higienos praktikos viešojo maitinimo įmonėse žurnalus;

8.12. užtikrina švarą ir tvarką valgykloje, virtuvėje, sandėliuose ir pagalbinėse patalpose;

8.13. vadovauja virėjams, gaminant ir išduodant maistą;

8.14. reikalauja, kad visi virtuvėje dirbantys darbuotojai laikytųsi sanitarinių higieninių; priešgaisrinės ir darbuotojų saugos reikalavimų;

8.15. rūpinasi maisto kokybės ir jų derinių parinkimu;

8.16. laikosi valgyklos patalpose esančio inventoriaus ir įrengimų eksploatavimo taisyklių;

8.17. vykdo kitus Trakų r. Senųjų Trakų Kęstučio pagrindinės mokyklos administracijos teisėtus nurodymus.

**IV SKYRIUS**

**VAIKŲ SAUGUMO UŽTIKRINIMAS**

9. Vyresnysis virėjas, įtaręs ar pastebėjęs žodines, fizines, socialines patyčias, smurtą:

9.1. nedelsdamas įsikiša ir nutraukia bet kokius tokį įtarimą keliančius veiksmus;

9.2.primena vaikui, kuris tyčiojasi, smurtauja ar yra įtariamas tyčiojimusi, vaikų elgesio taisykles;

9.3. informuoja administracijos darbuotojus apie įtariamas ar įvykusias patyčias, smurtą;

9.4. esant grėsmei vaiko sveikatai ar gyvybei, nedelsiant kreipiasi į pagalbą galinčius suteikti asmenis (tėvus (globėjus, rūpintojus) ir/ar mokyklos darbuotojus, direktorių) ir/ar institucijas (pvz.: policiją, greitąją pagalbą ir kt.).

10.Vyresnysis virėjas, įtaręs ar pastebėjęs patyčias kibernetinėje erdvėje arba gavęs apie jas pranešimą:

10.1. esant galimybei išsaugo vykstančių patyčių kibernetinėje erdvėje įrodymus ir nedelsdamas imasi reikiamų priemonių patyčioms kibernetinėje erdvėje sustabdyti;

10.2. įvertina grėsmę vaikui ir esant poreikiui kreipiasi į pagalbą galinčius suteikti asmenis (tėvus (globėjus rūpintojus) ir/ar mokyklos darbuotojus, direktorių) ar institucijas (policiją);

10.3. pagal galimybes surenka informaciją apie besityčiojančių asmenų tapatybę, dalyvių skaičių ir kitus galimai svarbius faktus;

10.4. informuoja administracijos darbuotojus apie patyčias kibernetinėje erdvėje ir pateikia įrodymus (išsaugotą informaciją);

10.5. turi teisę apie patyčias kibernetinėje erdvėje pranešti Lietuvos Respublikos ryšių reguliavimo tarnybai pateikdamas pranešimą interneto svetainėje adresu [www.draugiskasinternetas.lt](http://www.draugiskasinternetas.lt)

**V SKYRIUS**

**ATSAKOMYBĖ**

11. Vyresnysis virėjas atsako už:

11.1. tvarkingą ir tikslingą patalpų, pagrindinių priemonių eksploatavimą ir priežiūrą, higienos normų vykdymą, jam patikėtų materialinių vertybių apsaugą ir tinkamą naudojimą;

11.2. maisto produktų saugumą, jų tinkamą priėmimą ir išdavimą bei laikymą, gamybą ir realizavimą;

11.3. prekių, materialinių vertybių trūkumą, atsiradusį ir dėl jo aplaidumo darbe (gedimas, supuvimas, vagystės ir kt.);

11.4. teisingą ir sąžiningą dokumentacijos pildymą, savalaikį atsiskaitymą su buhalterija;

11.5. teisingą savo ir pavaldžių darbuotojų darbo laiko naudojimą;

11.6. teisingą darbo organizavimą ir tinkamo technologinio proceso laikymąsi, gaminant ir parduodant maistą;

11.7. gaminimą ir pardavimą tokios sudėties ar kokybės maisto, kuris gali susargdinti, kitaip pakenkti sveikatai arba dėl kokybės pokyčių, neteisingo gaminimo ar kitų priežasčių netinka žmonių mitybai;

11.8. žalą, padarytą Trakų r. Senųjų Trakų Kęstučio pagrindinei mokyklai dėl savo kaltės ar neatsargumo;

11.9. darbuotojų saugos ir sveikatos, gaisrinės saugos, apsaugos nuo elektros reikalavimų vykdymą.

12. Vyresnysis virėjas už savo pareigų netinkamą vykdymą atsako darbo tvarkos taisyklių ir Lietuvos Respublikos įstatymų nustatyta tvarka.

13. Vyresnysis virėjas už darbo drausmės pažeidimus gali būti traukiamas drausminėn atsakomybėn. Drausminę nuobaudą skiria Trakų r. Senųjų Trakų Kęstučio pagrindinės mokyklos direktorius.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Susipažinau ir sutinku:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vyresniojo virėjo vardas, pavardė, parašas)

Data